Diari Oficial de la Generalitat Valenciana


Sumari del DOGV 4391, del 03-12-2002 (2002/13894)

ORDE de 25 de novembre de 2002, del conseller d'Obres Públiques, Urbanisme i Transports, que desenrotlla el règim d'autorització de les segones i posteriors adjudicacions d'habitatges de promoció pública de la Generalitat Valenciana (97/X9294).
----------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2002/11/25/(1)/dof/vci/html**

### Dades del document

Número de DOGV
:   4391

Data del DOGV
:   03-12-2002

Secció del DOGV
:   I. DISPOSICIONS GENERALS

Número del document
:   2002/13296


Data del document
:   25-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

 Descriptors 

:   * procediment administratiu
    * habitatge social
    * habitatge
    * legislació

ORDE de 25 de novembre de 2002, del conseller d'Obres Públiques, Urbanisme i Transports, que desenrotlla el règim d'autorització de les segones i posteriors adjudicacions d'habitatges de promoció pública de la Generalitat Valenciana (97/X9294). [2002/X13286]
  
L'article16 del Decret 26/1989, de 27 de febrer, sobre l'adjudicació d'habitatges de promoció pública de la Generalitat Valenciana, establix en el paràgraf segon un règim especial per a les segones i posteriors adjudicacions que requerisquen una entrega immediata o que presenten circumstàncies especials, en les quals l'Institut Valencià d'Habitatge, SA, efectua directament l'adjudicació, que dóna compte posteriorment a la Comissió Territorial d'Arquitectura i Habitatge i que justifica la necessitat o conveniència de les actuacions.
  
Davant de la diversitat de supòsits que es puguen donar, per la quantitat o l'especial repercussió social de les dites adjudicacions urgents o especials, convé que per a estos supòsits, amb caràcter previ a l'adjudicació, es realitze una valoració per la Direcció General d'Arquitectura i Habitatge sobre els criteris subjectius i objectius d'adjudicació addicionals i que resulten compatibles amb els prevists en el Decret 26/1989.
  
Les situacions anteriors a juliol de 1997 es van atendre per mitjà d'Orde del conseller d'Obres Públiques, Urbanisme i Transports de la Generalitat Valenciana, de 3 de juliol de 1997, no obstant això, és necessari atendre les situacions que s'han produït des d'eixe any fins al present.
  
En virtut d'això, a l'empara de les facultats de desenrotllament atribuïdes al conseller d'Obres Públiques, Urbanisme i Transports en la disposició final primera del citat Decret 26/1989,
  
ORDENE
  
Article únic
  
En els casos en què, segons el juí de l'Institut Valencià d'Habitatge, SA, la quantitat o l'especial repercussió social de les segones o posteriors adjudicacions urgents o especials així ho aconselle, amb caràcter previ a l'adjudicació, el director general d'Arquitectura i Habitatge de la Conselleria d'Obres Públiques, Urbanisme i Transports determinarà els criteris subjectius i objectius d'adjudicació addicionals i compatibles amb els prevists en el Decret 26/1989, de 27 de febrer.
  
DISPOSICIÓ FINAL
  
La present orde entrarà en vigor el mateix dia de la seua publicació en el Diari Oficial de la Generalitat Valenciana, i no és aplicable a les situacions que es produïsquen amb posterioritat a esta última.
  
València, 25 de novembre de 2002
  
El conseller d'Obres Públiques, Urbanisme i Transports,


Còpia Permalink ELI